laion/Wikipedia-Exotic huggingface dataset:
Andrei Vladimirovitš

Andrei Vladimirovitš (vene keeles Андрей Владимирович; 14. mai 1879 Tsarskoje Selo – 30. oktoober 1956 Pariis) oli Venemaa suurvürst, Vladimir Aleksandrovitši poeg ja Kirill Vladimirovitši vend. 1921. aastal abiellus suurvürst Andrei Vladimirovitš morganaatiliselt endise priimabaleriini Matilda Kšessinskajaga. Suurvürst on maetud Sainte-Geneviève-des-Bois' kalmistule.
Aléxandros I

Aléxandros I (1. august 1893 Ateena – 25. oktoober 1920 Ateena) oli hellenite kuningas alates 1917. aastast kuni surmani. Ta oli abielus Aspasia Manosega, kuid viimast ei loeta ametlikult kuningannaks. Kaks ahvi hammustasid teda ja ta suri veremürgistusse.
Vektorruum

Matemaatikas nimetatakse vektorruumiks hulka, milles on defineeritud liitmine ja korrutamine skalaariga. Skalaarideks on tihti reaalarvud, kuid nendeks võivad olla ka kompleksarvud, ratsionaalarvud või üldiselt suvalise korpuse elemendid. Vektorite liitmine ja skalaariga korrutamine peab rahuldama teatud hulka nõudeid nn vektorruumi aksioome, mis on loetletud all. Vektorruumi elemente nimetatakse vektoriteks. Vektorruumid on lineaaralgebra üheks keskseks mõisteks. Tähistagu u, v ja w vektoreid ruumis V ja a ja b skalaare ehk korpuse K elemente. Vektorruumi aksioomid on järgmised: Kui skalaarid vektorrruumis V kuuluvad korpusesse K, siis räägitakse vektorruumist üle K.  Pikemalt artiklis Baas (matemaatika)  Pikemalt artiklis Dimensioon (matemaatika) Baasi olemasolu annab hea intuitiivse ülevaate vektorruumide struktuurist. Vektorruumi V üle K baasiks nimetatakse lineaarselt sõltumatute vektorite hulka B = {vi| i ∈ I}, kus I tähistab indeksite hulka, et B lineaarne kate moodustaks V = <B>. Teisisõnu iga vektor v ∈ V on esitatav järgmise lineaarkombinatsioonina v = a1vi1 + a2vi2 + ... = ∑i ∈ I aivi1 kus ai ∈ K on skalaarid ja vektorid vi ∈ B baasi elemendid. Hulga B elementide arvu (või võimsust)nimetatakse vektorruumi dimensiooniks ehk mõõtmeks ja tähistatakse dim(V) või dim V. Igal vektorruumil on baas. Viimane järeldub Zorni lemmast, mis eeldab valikuaksioomi kehtivust. Zermelo-Fraenkeli hulgateoorias on baasi olemasolu valikuaksioomiga ekvivalentne. Ultrafiltri lemmast, mis on nõrgem kui valikuaksioom, järeldub, et vektorruumi kõik baasid on võrdvõimsad. Kui vektorruumi lineaarse katte moodustab mõni lõplik hulk, on eelseisev tõestatav otseselt hulgateooriale toetumata. Kui vektorruumis on defineeritud skalaarkorrutis, siis saab defineerida baasvektorid, mis on ortogonaalsed ehk omavahel "risti", normeeritud vektorid ehk ühikulise "pikkusega". Sellist baasi nimetatakse ortonormaalseks baasiks. Vektorruumi V kaasruumiks V* nimetatakse antud ruumil määratud pidevate lineaarsete funktsionaalide hulka.. Kaasruumi elemente nimetatakse ka kovektoriteks. Eukleidiline ruum on lõplikumõõtmeline vektorruum üle reaalarvude, milles on defineeritud skalaarkorrutis. Kolmemõõtmeliline eukleidiline ruum on vektorruum, mille elemente seostatakse põhikoolist tuttava vektorite "tavakäsitusega". Reaalarvud moodustavad ühemõõtmelise vektorruumi üle reaalarvude korpuse. Kompleksarvud moodustavad kahemõõtmelise vektorruumi üle reaalarvude ent ühemõõtmelise vektorruumi üle kompleksarvude korpuse. m × n järku maatriksid (üle korpuse K) moodustavad m × n dimensionaalse vektorruumi (üle korpuse K). Normeeritud ruumid on vektorruumid. Banachi ruumideks nimetatakse normeeritud täielikke vektorrruume. Hilberti ruumideks nimetatakse skalaarkorrutisega varustatud vektorrruume üle kompleksarvude, mis on täielikud skalaarkorrutise kaudu defineeritud normi suhtes. Ü. Kaasik, Matemaatikaleksikon (Valgus 1982)
Lahutamine

Lehekülg vahe on suunatud siia; Teiste tähenduste kohta artiklit Vahe (täpsustus) Matemaatikas nimetatakse lahutamiseks liitmise pöördtehet. Lahutamise tehtemärgina kasutatakse enamasti sümbolit "−" (miinusmärk). Selle tehte tulemust nimetatakse vaheks. Seega, kui arvude a ja b vahe on c, siis tähistatakse seda järgmiselt: a − b = c . {\displaystyle a-b=c.\,} Arvu b nimetatakse lahutatavaks ehk vähendajaks ja arvu a nimetatakse vähendatavaks. Lahutamistehtel on järgmised omadused: a − b = a + ( − b ) , ( − a ) b = a ( − b ) = − a b , a ( b − c ) = a b − a c , ( a − b ) c = a c − b c . {\displaystyle {\begin{array}{l}a-b=a+(-b),\\(-a)b=a(-b)=-ab,\\a(b-c)=ab-ac,\\(a-b)c=ac-bc.\end{array}}} Viimased omadused kehtivad igas ringis, kusjuures esimese omadusega defineeritakse lahutamistehe. Korrutamine Jagamine Kaasik, Ü. (2002). Matemaatikaleksikon. Tartu. M. Kilp, Algebra I (2005)
Paarisarv

Paarisarv on täisarv, mille kahega jagamisel on tulemuseks täisarv. Teiste sõnadega, paarisarv on mis tahes arv n, mis on esitatav kujul n = 2k, kus k on täisarv. Esimesed paaris naturaalarvud on 0, 2, 4, 6, 8, 10, 12, 14, 16 ja 18. Paarisarvude hulk on kinnine liitmise, lahutamise ja korrutamise suhtes. See tähendab, et kahe paarisarvu liitmisel või lahutamisel saadakse alati paarisarv, ning kahe paarisarvu korrutamisel saadakse samuti alati paarisarv. Paaritu arv
Paaritu arv

Paaritu arv on iga täisarv, mis ei jagu kahega. Paaritud arvud on parajasti need arvud n, mis on esitatavad kujul n = 2k + 1, kus k on täisarv. Esimesed paaritud naturaalarvud on: 1, 3, 5, 7, 9, 11, 13 ... Paaritute arvude hulk on kinnine korrutamise, aga mitte liitmise suhtes. See tähendab, et kahe paaritu arvu korrutamisel saadakse alati paaritu arv. Kahe paaritu arvu liitmisel saadakse aga hoopis paarisarv. Paarisarv
Aspasia Manos

Aspasia Manos (4. september 1896 Tatoi – 7. august 1972 Veneetsia) oli Kreeka kuninga Aléxandros I abikaasa. Ta abiellus Aléxandros I-ga 4. novembril 1919, vähem kui aasta enne kuninga surma. Nende ainus laps, tulevane Jugoslaavia kuninganna Alexandra sündis 25. märtsil 1921. Pärast Konstantinos I restauratsiooni loeti Aléxandrose ja Aspasia abielu kehtetuks, see tunnustati uuesti 10. septembril 1922. Ka pärast seda ei loetud Aspasiat kuningannaks, vaid Kreeka ja Taani printsessiks.
Korrutamine

Korrutamiseks ehk korrutamistehteks nimetatakse matemaatikas tehet, mis seisneb võrdsete liidetavate korduvas liitmises, ja selle tehte kõikvõimalikke üldistusi. Korrutamine on koos liitmise, lahutamise ja oma pöördtehte jagamisega üks aritmeetika neljast põhitehtest. Korrutustehte operande nimetatakse teguriteks ja tulemust korrutiseks. Korrutamise tehtemärgina kasutatakse enamasti sümboleid "·", "×" või kirjutatakse tegurid lihtsalt teineteise kõrvale. Tegurite a ja b korrutis esitatakse järelikult kujul a ⋅ b või a × b või a b . {\displaystyle a\cdot b\quad {\text{või}}\quad a\times b\quad {\text{või}}\quad a\,b\,.} Üldiseimal juhul on korrutamine suvaline binaarne algebraline tehe, mille operande nimetatakse teguriteks ja tulemust korrutiseks. Seega on mõiste "korrutamine" üldalgebras seotud pigem terminoloogiaga kui konkreetse tehtega. Korrutamise omadused määrab algebraline struktuur, kus see tehe defineeritud on. Struktuurid, mille ainsaks binaarseks tehteks on korrutamine, on näiteks rühmad, poolrühmad ja monoidid. Neis pole korrutamine enam tingimata kommutatiivne, kuid on siiski assotsiatiivne. Rühmoidid on näide struktuuridest, kus on loobutud ka korrutamise assotsiatiivsusest. Korrutustehte mittekommutatiivne üldistus on näiteks maatriksite korrutamine ja funktsioonide kompositsioon. Näide mitteassotsiatiivsest üldistusest on vektorkorrutis. Ülalantud definitsiooni ei mahu aga näiteks skalaarkorrutis, sest kahe vektori skalaarkorrutis pole vektor, vaid arv. Kui algebralises struktuuris on lisaks korrutamisele defineeritud ka liitmine, siis eeldatakse enamasti, et korrutamine on liitmise suhtes distributiivne. Astendamine Skalaariga korrutamine Skalaarkorrutis Kaasik, Ü. (2002). Matemaatikaleksikon. Tartu. Korrutamine, KAE Kool
Katie Leung

Katie Liu Leung (sündinud 8. augustil 1987 Šotimaal North Lanarkshire'is Motherwellis) on Šotimaa näitleja. Tema vanemad on Hongkongi immigrandid. Isal oli edukas restoran ja hiina toitu müüv ettevõte. Katie räägib vabalt kantoni hiina keelt. Kuulsust on ta kogunud Cho Changina filmides "Harry Potter ja tulepeeker", "Harry Potter ja Fööniksi ordu", "Harry Potter ja segavereline prints" ning "Harry Potter ja surma vägised" esimeses ja teises osas. 2006 nimetati ta noore šotlase auhinna kandidaadiks, 2007 Šotimaa kõige stiilsemaks naiseks ja 2008 MTV muusikaauhinna kandidaadiks parima suudluse kategoorias (koos Daniel Radcliffe'iga). Katie Leung on usutlustes öelnud, et ta ei hooli eriti näitlemisest ja soovib pigem kunsti õppida. 2008 astus ta Londoni Kunstiülikooli. Ta on öelnud, et tunneb kirge fotograafia suhtes. Siiski on Leung hiljem ka näitlemist õppinud.
Algebraline struktuur

Algebraliseks struktuuriks ehk algebraliseks süsteemiks nimetatakse matemaatikas universaalalgebrat, milles võivad olla defineeritud seosed.
Armand d'Athos

Armand d'Athos ehk Armand, Sillègue'i, Athose ja Autevielle'i isand (umbes 1615 – 21. detsember 1643) oli Prantsuse sõjaväelane (musketär). Ta sündis Prantsuse Navarras Béarnis. Ta oli sõber Isaac de Porthau ja Henri d'Aramitziga, kes olid Alexandre Dumas'le inspiratriooniks Porthose ja Aramise tegelaskuju loomisel. Armand d'Athose järgi nimetas Dumas Athose. Ta oli lähedane sõber ka Artagnani krahviga ("d'Artagnan"), kes ta elu päästis. Armand hukkus 1643. aastal duellil.
Täis- ja murdosa

Matemaatikas nimetatakse reaalarvu täisosaks suurimat täisarvu, mis ei ole sellest arvust suurem. Reaalarvu murdosaks nimetatakse arvu ja selle täisosa vahet. Näiteks arvu 3,67 täisosa on 3 ja murdosa on 0,67. Murdarv Ümardamine Kaasik, Ü. (2002). Matemaatikaleksikon. Tartu.
Thomas 15X Johnson

Thomas 15X Johnson (sünninimi Thomas Johnson; nimed organisatsioonis Nation of Islam Thomas 15X ja hiljem Khalil Islam; sündinud 1935) on organisatsiooni Nation of Islam liige, kes mõisteti süüdi Malcolm X-i mõrvas. Pärast Malcolm X-i mõrvamist New Yorgis Auduboni tantsusaalis (Audubon Ballroom) 21. veebruaril 1965 vahistati sündmuspaigal Talmadge Hayer (Thomas Hagan) ning pisut hiljem tunnistajate ütluste põhjal Thomas 15X Johnson ja Norman 3X Butler. Kõik nad olid organisatsiooni Nation of Islam liikmed. Kõik kolm kinnitasid oma süütust, kuid neil olid nõrgad alibid. Johnson, kes oli sel ajal 29-aastane, ütles, et ta oli tulistamise ajal kodus. Johnsonit nähti kodus pisut aega pärast mõrva. See jättis väikese võimaluse, et ta võis pärast Malcolm X-i tulistamist kiiresti koju joosta, et alibit saada. Kuulati üle palju tunnistajaid, et Thomas 15X-i ja Norman 3X-i osalusele kinnitust saada. Malcolm X-i abid (sealhulgas Benjamin Karim) ja ihukaitsjad vannuvad, et kumbagi meest polnud kohal. Malcolm X-i abilise James Shabazzi väitel olid mõlemad mehed hästi tuntud ja neid poleks sisse lastud. Ent Malcolm X-i lesk Betty Shabazz kinnitas, et mõlemad mehed viibisid kohal. Asi võttis uue pöörde, kui Hagan tunnistas üles oma osaluse mõrvas ning kinnitas, et teised kahtlusalused on süütud. Ta ei avaldanud mõrva üksikasju ega kaasosaliste nimesid, vaid kirjeldas üksnes üldjoontes oma kaasosaliste välimust ja asukohta saalis. Süüdistajad ja Hagani advokaadid tegid kõik, et seda tunnistust diskrediteerida. Kaitsjad kinnitasid, et ta on süütu, süüdistajate versiooni järgi püüdis ta oma kaasosalisi päästa. Lõpuks tunnistatigi 10. märtsil 1966 kõik kolm süüdi ettekavatsetud tapmises ja mõisteti eluks ajaks vangi. Aastal 1977 avaldas Hagan oma kaasosaliste nimed kõneluses advokaat William Kunstleri ja islamivaimulik Nurridin Faiziga. Aastal 1979 tunnistas Hagan üles kogu mõrvaloo, andes kahes kirjalikus tunnistuses välja oma neli kaasosalist organisatsiooni Nation of Islam Newarki mošeest nr 25 ning kinnitas jälle Butleri ja Johnsoni süütust. Kohtud ei võtnud seda tunnistust arvesse. New Yorgi Osariigi Ülemkohus (esimese astme kohus) ei pidanud Azizi tunnistusi piisavateks kohtuasja taasavamiseks ning Butlerit ja Johnsonit ei vabastatud. Kunstleri hinnangul ei tahtnud kohtunik Harold Rothwax paati kõigutada. Aastal 1984 esitas grupp väljapaistvaid ameeriklasi, sealhulgas ajakirja National Review väljaandja William F. Buckley juunior, kes uskus tema süütusse, palvekirja Azizi vabastamiseks. Ta vabastati pärast 19-aastast vangistust 1985. Advokaat William Kunstler, kes kahetses oma kunagist keeldumist Butleri ja Johnsoni kaitsmisest, tegi kõik, et tema nime puhtaks pesta. Ta jõudis veendumusele, et kohtuasja taasülesvõtmisest keeldumine tulenes püüdest varjata FBI ja selle kunagise direktori Edgar Hooveri osa Malcolm X-i surmas. Filmis "Ali" (2001) mängis Thomas 15X Johnsonit Bobby Stuart (Bob Stuarti nime all).
WC (räppar)

William L. Calhoun, Jr. (sündinud 1970), esinejanimega WC (hääldatakse "Dub-C", mitte "Double-U-C"), on Ameerika lääneranniku räppar. Ta sündis USA Texase osariigis, aga kolis juba lapsena Los Angelesse. WC alustas karjääri salajaste räpigruppidega, nagu näiteks Low Profile ja WC and the Maad Circle. Tema 1998. aasta soolodebüüt "The Shadiest One" jõudis esikahekümnesse lugudega "Cheddar", "Just Clownin'" ja "Better Days". 2002. aasta albumi "The Ghetto Heisman" lugu "The Streets" pääses samuti edetabelisse. 1998 – "The Shadiest One" 2002 – "Ghetto Heisman" 2007 – "Guilty by Affiliation" 2009 – "Revenge of the Barracuda" 1995 – "Friday" 1996 – "Set It Off" 1999 – "Thicker Than Water" 2001 – "Air Rage" 2001 – "Stranded" 2003 – "WC: Bandana Swangin – All That Glitters Ain't Gold" 2006 – "Belly 2: Millionaire Boyz Club"
Isaac de Porthau

Isaac de Porthau (30. jaanuar 1617 – 13. juuli 1712) oli Prantsuse sõjaväelane (musketär). Tema järgi on Alexandre Dumas loonud Porthose tegelaskuju oma romaanis "Kolm musketäri" ja selle järgedes.
Transpositsioon

Transpositsioon võib tähendada: Matemaatikas Transpositsioon on substitutsioon, mis vahetab ära parajasti kaks hulga elementi. Mujal ...
Lõige

Lõige võib tähendada mitut asja. Lõige võib tähendada lõikamist või lõikekohta. Hulkade lõige on matemaatikas hulkade ühisosa. Lõige on rõivaste valmistamisel kasutatav šabloon (või šablooni joonis), mille järgi lõigatakse tekstiilist välja vajaliku suuruse ja kujuga tükid. Lõige on õigusteaduses paragrahvi alljaotis. Raamatukunstis on lõige raamatuploki lahtilõigatud üla-, all- või eesserv Karr (lõige) Iseloomulik lõige Ristlõige Kuldlõige Keisrilõige
Universaalhulk

Universaalhulgaks ehk universaalseks hulgaks nimetatakse hulka, mis sisaldab alamhulkadena kõiki antud probleemis või mõttekäigus vaadeldavaid hulki. Universaalhulga mõiste abil defineeritakse hulga täiend. Universaalhulga täiendiks on tühi hulk. Tõenäosusteoorias on universaalhulgaks kõikide vaadeldavas probleemis käsitletavate elementaarsündmuste hulk ning see sisaldab seega alamhulkadena kõiki vaadeldavaid sündmusi. Sealgi sõltub universaalhulga kuju käsitletavast probleemist. Näiteks täringu veeretamisele vastav universaalhulk on {1,2,3,4,5,6}, mis koosneb täringu silmade arvudest. Hulga täiend Universum (matemaatika) M. Kilp, Algebra I (2005), lk 5
Involutsioon (matemaatika)

Involutsiooniks nimetatakse matemaatikas teisendust, mis ühtib oma pöördteisendusega. Iga involutsioon on bijektiivne. Triviaalne näide involutsioonist on samasusteisendus. Tüüpilised näited on veel arvuga -1 korrutamine aritmeetikas ja kaaskompleksi võtmine. Idempotentsus Kaasik, Ü. (2002). Matemaatikaleksikon. Tartu.
Alexandros

Alexandros (Ἀλέξανδρoς) või Aléxandros on olnud mitme tuntud ajaloolise või mütoloogilise isiku nimi. Paris ehk Alexandros, Priamose poeg, Trooja sõja põhjustaja Alexandros I, Vana-Makedoonia valitseja Alexandros II, Vana-Makedoonia valitseja Aleksander Suur ehk Alexandros III, Vana-Makedoonia valitseja Alexandros II Zabinas, Seleukiidide riigi kuningas Alexandros ehk Konstantinoopoli ülempiiskop Aleksander, Konstantinoopoli peapiiskop, pühak Alexandros, Bütsantsi keiser Aléxandros I, hellenite kuningas Aléxandros on ka eesnimi.
Metafooriteooria

Metafooriteooria on keeleteaduse, konkreetsemalt kognitiivse lingvistika osa, mis tegeleb metafooride uurimisega. Varem uuriti metafoore kui kirjanduslikke nähtusi, tänapäeval käsitletakse metafooridena peaaegu kõike keeles leiduvat, välja arvatud inimese otsese füüsilise kogemusega seotud väljendid. Näide. Väljend "kärbes lendab" on füüsilise kogemusega seotud, seetõttu metafooride hulka ei kuulu, küll aga on metafoor "aeg lendab" – siin on ruumis liikumist tähistav sõna ülekantud tähenduses. Metafooriteooria uurimistulemuste põhjal püütakse teha üldistusi inimeste mõttemudelite kohta.
Politsei- ja Piirivalveameti lennusalk

Politsei- ja Piirivalve lennusalk on Politsei- ja Piirivalveameti üle-eestiline üksus, mis kuulub teabehaldus- ja menetlusosakonna koosseisu ning tegeleb piirikontrolli, otsingu- ja päästetöödega. Üksuse juured on aastas 1992, kui moodustati Piirivalveameti lennuosakond. 8. veebruaril 1993. aastal loodi Riigi Piirivalve Lennueskadrill, mille ülemaks määrati Arvo Palumäe. Tegevust alustati kahe Saksamaalt annetuseks saadud L-410 lennukiga, mis anti üle 23. veebruaril 1993. Alates 1993. aastast osaleti nende lennukitega Helsingi Komisjoni lendudel. 1. septembril 1994 moodustati selle üksuse baasil Eesti Riiklik Lennusalk. Samal aastal osaleti L-410 lennukiga parvlaeva Estonia päästeoperatsioonis. See sündmus oli üheks ajendiks uue kopterieskadrilli loomisel. 7. detsembril 1995 andis Saksa Õhupääste Eestile üle neli Mi-8 kopterit ning Soomes hakati välja õpetama kaht esimest pinnaltpäästjat. 22. aprillil 1997 läks üksus uuesti piirivalve koosseisu ja nimetati ümber Piirivalve Lennusalgaks. Aastail 2007–2011 hangiti uued AW139 kopterid, mis asendasid vananenud Mi-8 koptereid. 2010. aastal viidi lennusalk Politsei- ja Piirivalveameti koosseisu, piirivalveosakonna alla. 11. septembril 2013 avati uus kordonihoone ja kopteriangaar Kuressaare lennuväljal. Seoses 2014. aasta reformiga Politsei- ja Piirivalveametis, viidi lennusalk teabehaldus- ja menetlusosakonna alla. "The Estonian Border Guard; Tallinn Airport, September 13, 2013". www.runway28.nl. Vaadatud 24.01.2018. Pello, Nelli, toim (20. märts 2013). "Radar" (15). Police and Border Guard Board: 44–47. Vaadatud 24.01.2018. {{cite journal}}: viitemall journal nõuab parameetrit |journal= (juhend) "Politsei- ja Piirivalveameti põhimäärus". www.riigiteataja.ee. 23. juuli 2014. Vaadatud 27.01.2018. "PPA sai kätte moodsa tehnikaga seirelennuki". www.err.ee. Vaadatud 24.05.2018. "Piirivalve sai uue väikelennuki". www.postimees.ee. Vaadatud 24.01.2018. "Police Aviation News" (PDF) (inglise) (Nr 179). Police Aviation Research. Märts 2011: 4. Vaadatud 24.01.2018. {{cite journal}}: viitemall journal nõuab parameetrit |journal= (juhend); parameetris |issue= on üleliigne tekst (juhend) "Piltuudis: politsei- ja piirivalveameti lennuk on nüüd muuseumis pensionil". tartu.postimees.ee. Vaadatud 24.01.2018. "Eesti Lennundusmuuseum". www.lennundusmuuseum.ee. Originaali arhiivikoopia seisuga 25.01.2018. Vaadatud 24.01.2018. "Eestis müüdi täna netioksjonil maha lennuk". www.postimees.ee. Vaadatud 29.05.2018. "Piirivalvurite vahetus". www.tehnikamaailm.ee. Originaali arhiivikoopia seisuga 25.01.2018. Vaadatud 24.01.2018. "Piirivalve müüb peagi mahakantava Mi-8 kopteri varuosi". www.postimees.ee. Vaadatud 24.01.2018. "Lennusalgale 3-miljoniline kopter". www.ohtuleht.ee. Vaadatud 24.01.2018. "Piirivalve müüb nukra saatusega kopteri maha". www.postimees.ee. Vaadatud 21.11.2017. "Politsei müüb ohtralt peavalu põhjustanud kopteri maha". www.postimees.ee. Vaadatud 24.01.2018. Rudi, Hanneli. "Politsei sai ohtralt peavalu põhjustanud kopterist lahti". www.postimees.ee. Vaadatud 25.06.2018.
Konstruktsioonigrammatika

Konstruktsioonigrammatika ehk tarindigrammatika on kognitiivse keeleteaduse haru. Konstruktsioonigrammatika peamiseks uurimisobjektiks on lihtlausete konstruktsioonid, eeskätt sellised, kus lause tähendus ei tulene vahetult tegusõna tähendusest. Konstruktsioonigrammatika käsitleb lause ülesehitust omaette keeleüksusena (tarindina).
David Guetta

David Guetta, sünninimega Pierre David Guetta (sündinud 7. novembril 1967 Pariisis) on prantsuse DJ ja produtsent. Ta on DJ-na tegutsenud aastast 1984. "Just a Little More Love" (2002) "Guetta Blaster" (2004) "Pop Life" (2007) "One Love" (2009) "One More Love" (2010) "Nothing but the Beat" (2011) "Nothing but the Beat 2.0" (2012) "Listen" (2015) "What I Did for Love", koos Emeli Sandéga, (2015) Tema poolvend on ajakirjanik ja aastast 2019 Euroopa Parlamendi liige. Allstarz.ee What I Did for Love YouTube'i muusikavideo
Piirivalveamet

Piirivalveamet oli Siseministeeriumi hallatav valitsusasutus, mis juhtis kogu Eesti piirivalve tegevust kuni 2009. aasta lõpuni. Eesti Riiklik Piirikaitseamet moodustati Eesti NSV Valitsuse määrusega 8. aprillil 1991. 15. juulil 1991 moodustati Riikliku Tolliameti ja Riikliku Piirikaitseameti baasil Riiklik Tolli- ja Piirikaitseamet Eesti Vabariigi riigiministri valitsemisalas. 29. augustil 1991 reorganiseeriti Riiklik Tolli- ja Piirikaitseamet Eesti Vabariigi Riigi- ja Piirikaitseametiks Eesti Vabariigi riigiministri valitsemisalas. Eesti Vabariigi Riigi- ja Piirikaitseameti reorganiseerimisega Eesti Vabariigi Valitsuse määrusega moodustati 28. veebruaril 1992 Eesti Vabariigi Piirivalveamet. Alates 1995. aastast sai Piirivalveameti ülesandeks merepääste Eesti vetes, mida koordineeris merepäästekeskus MRCC Tallinnas ja merepääste alamkeskus ARCC Kuressaares. Alates septembrist 2000, pärast Alambra reostusjuhtumit, sai Piirivalveamet ülesandeks ka reostustõrje Eesti vetes. 1. jaanuaril 2010 ühendati piirivalveamet koos muude politsei-, piirivalve- ning kodakondsus- ja migratsiooniametkondadega Politsei- ja Piirivalveametiks. 1. novembril 2014 algatas Piirivalveameti endine peadirektor Tarmo Kõuts pöördumise riigikogu poole, et taastada Piirivalveamet iseseisva paramilitaarse organisatsioonina, mis alluks otseselt siseministeeriumile ja sõjaolukorra puhkedes kaitseväe ülemale.  Pikemalt artiklis Eesti piirivalve ajalugu Piirivalveameti koosseisu kuulusid järgmised üksused: teabe- ja analüüsiosakond piiri- ja mereosakond rahvusvahelise koostöö osakond personali- ja dokumendihalduse osakond logistikaosakond raamatupidamisjaoskond siseauditi jaoskond Lisaks tegutses piirivalveameti juures Eesti Piirivalve Ohvitseride Kogu. Andrus Öövel (1991–1993) Tarmo Kõuts (1993–2000) Harry Hein (2000–2005) Roland Peets (2005–2009) Piirist Piirini NSV Liidu piirivalve Eestis Eesti Vabariigi majanduspiir Eesti Vabariigi Riigi- ja Piirikaitseameti reorganiseerimise kohta, RT 1992, 10, 152 "Kollektiivne pöördumine iseseisiva piirivalve taastamise asjus". Originaali arhiivikoopia seisuga 29. september 2015. Vaadatud 29. juunil 2022. Piirivalveameti põhimäärus, RTL 2006, 39, 675 Riigikantselei pressiteade. 4. oktoober 2000 Kaitseväe juhataja autasustas kindralmajor Heina
Isabelle A

Isabelle A (Isabelle Adam; sündis 25. mail 1975 Belgias Gentis) on flaami tantsumuusikalaulja. 12-aastase Isabelle'i avastas ühelt noorte talentide võistluselt veebruaris 1987 muusikaprodutsent Marc Van Beveren (Isabelle võitis selle võistluse). Ta laskis tüdrukul salvestada singli Nicca Costa lauldud laulu "On my own" kaveriga. Sellega osales ta novembris 1987 ajakirja Joepie võistlusel "Nationale Soundmix" ja võitis selle. Oktoobris 1987 salvestas ta esimese oma singli "De Troika". Aastal 1990 ilmusid singlid "Te Jong" ja "Hé lekker beest". Viimane oli üheksa kuud edetabelis ja sai plaatinaplaadiks. Aastal 1991 ilmus singel "Ik Weet Wat Ik Wil" (Ma tean, mida ma tahan), mis sai kuldplaadiks. Esik-CD "Isabelle A." sai plaatinaplaadiks. Oma kolmanda singliga "Blank of Zwart" (Must või valge), mille ta laulis kuulsas saates "Panorama", väljendas ta oma rassismivastast hoiakut. Ka neljas singel "Stap voor stap" jõudis edetabeli tippu. Isabelle A (1991) Zeventien (1992) Jij doet me leven (1993) Hemels (1997) Calling Out Your Name (2002) Op verzoek – Haar grootste hits (2006) De macht der gewoonte (2008) Fotod Fotod Fotod Fotod (5 lehekülge)
Eesti Piirivalve Ohvitseride Kogu

Eesti Piirivalve Ohvitseride Kogu (EPOK) on Eesti Piirivalve ohvitsere nii piirkondlikult, erialaselt kui ka ohvitserikutselt ühendav mittetulundusühing. Kogu eesmärk on ka oma liikmete perede toetamine. EPOK asutati 16. veebruaril 1923. Kogu taasasutati 22. juunil 1992 ning registreeriti mittetulundusühinguna ümber 1996. aastal. Kogul oli 2009. aasta algul pisut alla 400 liikme.